46. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 50601 της 19/29 Δεκ. 1955 Περί του τρόπου ενεργείας καταβολών έναντι συμβατικού αντιτίμου εις βιομηχανικάς επιχειρήσεις τελούσας υπό αναγκαστικήν διαχείρισιν. Έχοντες υπ’ όψιν την παραγρ. 2 του άρθρ. 1 του Ν.Δ. 3440/1955 «περί συμμετοχής εις δημοσίους μειοδοτικούς διαγωνισμούς προμηθειών βιομηχανικών επιχειρήσεων τελουσών υπό αναγκαστικήν διαχείρισιν», αποφασίζομεν: Καθορίζομεν ως ακολούθως τον τρόπον και τας προϋποθέσεις υφ’ ας θα ενεργώνται καταβολαί υπό του Δημοσίου έναντι του συμβατικού αντιτίμου εις βιομηχανικάς επιχειρήσεις τελούσας υπό αναγκαστικήν διαχείρισιν αίτινες δια συμβάσεων αναλαμβάνουσι την προμήθειαν ειδών προς το Δημόσιον. Άρθρ.1.-Εκ του συμβατικού αντιτίμου των προμηθευτέων ειδών χρηματικόν ποσόν, ίσον προς το υπό της συμβάσεως επιτρεπόμενον δια καταβολάς προς την συμβασιούχον βιομηχανίαν υπό αναγκαστικήν διαχείρισιν δι’ αγοράς πρώτων υλών και πληρωμήν εργατικών ημερομισθίων κατατίθεται εις δεσμευμένον λογ/σμόν επ’ ονόματι της προμηθευτρίας εις την Τράπεζαν της Ελλάδος (Τμήμα Σχέσεων μετά Δημοσίου). Η κατάθεσις του ανωτέρω ποσού ενεργείται υπό του αρμοδίου Δημοσίου Ταμείου επί τη εξοφλήσει υπό της προμηθευτρίας τακτικού χρηματικού εντάλματος εκδιδομένου εις βάρος των οικείων πιστώσεων του πρ/σμού του Κράτους. Άρθρ.2.-1.Πληρωμαί εις την προμηθεύτριαν εκ του κατά το προηγούμενον άρθρον δεσμευμένου λ/σμού ενεργούνται απ’ ευθείας από της Τραπέζης της Ελλάδος, και μόνον δι’ αγοράν πρώτων υλών και πληρωμήν εργατικών ημερομισθίων γενομένων δια την εκτέλεσιν της συναφθείσης συμβάσεως προμηθείας επί τη βάσει των εξής δικαιολογητικών: α)Κεκυρωμένου αντιγράφου της μετά της Υπηρεσίας Κρατικών Προμηθειών συνφθείσης συμβάσεως εκτελέσεως της προμηθείας. β)Βεβαίωσις της Υπηρεσίας Κρατικών Προμηθειών ότι ενεγράφη ή επίκειται η εγγραφή προσημειώσεως εις βάρος της προμηθευτρίας επί των εγκαταστάσεων αυτής συμφώνως προς το Ν.Δ. 3440/1955, εις ην θα αναφέρεται και το χρηματικόν ποσόν δι’ ο η προσημείωσις. γ)Τα πρωτότυπα ή κεκυρωμένα υπό της προμηθευτρίας αντίγραφα τιμολογίων ή ετέρων αποδεικτικών στοιχείων των υπό ταύτης γενομένων αγορών πρώτων υλών δια την εκτέλεσιν της συμβάσεως. δ)Αι πρωτότυποι μισθοδοτικαί καταστάσεις ή κεκυρωμένα υπό της προμηθευτρίας αντίγραφα τούτων, εμφαίνοντα τα καταβληθέντα ή οφειλόμενα εργατικά ημερομίσθια δια την εκτέλεσιν της αυτής συμβάσεως. ε)Αίτησις του αναγκαστικού της επιχειρήσεως διαχειριστού δια την εις ταύτην καταβολήν των αναγκαίων χρηματικών ποσών δι’ αγοράν πρώτων υλών και πληρωμήν εργατικών ημερομισθίων και ς)Υπεύθυνος δήλωσις του αναγκαστικού διαχειριστού της επιχειρήσεως δηλούντος εν γνώσει των συνεπειών του Νόμου περί ψευδούς δηλώσεως ότι τόσον αι αγοραί πρώτων υλών όσον και τα εργατικά ημερομίσθια δι’ α αιτείται την καταβολήν του αναγκαίου χρηματικού ποσού αναφέρονται αποκλειστικώς και μόνον εις την υπό εκτέλεσιν σύμβασιν προμηθείας. 2.Προκειμένου ειδικώς περί προμηθείας πρώτων υλών εκ του εξωτερικού η πληρωμή θα ενεργήται κατόπιν εντολής της Υπηρεσίας Κρατικών Προμηθειών προς την Τράπεζαν της Ελλάδος και επί τη προσκομίσει εις ταύτην μετά της άνω εντολής. α)Επιβεβαιώσεως του πωλητού οίκου περί κλεισίματος της διαβιβασθείσης αυτώ παραγγελίας (CONFIRMATION D’ ORDRE) και β)Του πρωτοτύπου τηλεγραφήματος του φορτωτού εν τω οποίω θα βεβαιούται η φόρτωσις μετ’ ενδείξεως του πλοίου, κώλων, βάρους και ποιότητος φορτωθέντος είδους. Επί μερικών φορτώσεων η αποδέσμευσις του λ/σμού θα ενεργήται αντιστοίχως. Δια την υπό της Υ.Κ.Π. έκδοσιν της ως άνω εντολής προς την Τράπεζαν της Ελλάδος δέον να προσκομίζωνται εις ταύτην τα ως άνω πρωτότυπα στοιχεία μεθ’ ενός κεκυρωμένου υπό της προμηθευτρίας αντιγράφου τούτων. Άρθρ.3.-Αι κατά την παρούσαν ενεργούμεναι εις την προμηθεύτριαν καταβολαί εντός του δια της συμβάσεως καθορισθέντος ποσοστού της αξίας της προμηθείας περιορίζονται μέχρι του ποσού της προσημειώσεως εις περίπτωσιν καθ’ ην η εκτιμηθείσα συνολική αξία των κτιριακών και μηχανικών εγκαταστάσεων μετ’ αφαίρεσιν των τυχόν επ’ αυτής βαρών δεν επιτρέπει εγγραφήν προσημειώσεως δια ποσόν ανάλογον προς το υπό της συμβάσεως καθοριζόμενον δι’ επιτρεπομένας καταβολάς έναντι του συμβατικού αντιτίμου. Άρθρ.4.-Η Τράπεζα της Ελλάδος υποχρεούται όπως ανά 10ήμερον αποστέλλη προς την Υ.Κ.Π. πίνακα εμφαίνοντα τας κατά το προηγηθέν 10ήμερον ενεργηθείσας καταβολάς κατά κατηγορίαν δαπάνης (αγοραί πρώτων υλών ή εργατικά ημερομίσθια) με ένδειξιν του υπολοίπου του υπό δέσμευσιν λογαριασμού. Η Υπηρεσία Κρατικών Προμηθειών δικαιούται δι’ εγγράφου εντολής της προς την Τράπεζαν της Ελλάδος να διακόψη την περαιτέρω αποδέσμευσιν του λ/σμού εις περίπτωσιν καθ’ ην κρίνει ότι αι τμηματικαί παραδόσεις των ειδών υπολείπονται των εισαχθεισών πράγματι πρώτων υλών ή ότι τα καταβληθέντα εργατικά ημερομίσθια είναι αναλογικώς προς (Αντί της σελ. 258,29) Σελ. 258,29(α) Υπηρεσία Κρατικών Προμηθειών. 25.Δ.α.46 την παραδοθείσαν και ετοιμοπαράδοτον ποσότητα υπέρτετα των εκ του κοστολογίου προκυπτόντων. Άρθρ.5.-Τα δια της παρούσης καθοριζόμενα ισχύουσιν αναλόγως και προκειμένου περί προμηθειών ενεργουμένων παρά τη Υ.Κ.Π. δια λ/σμόν Νομικών Προσώπων Δημοσίου Δικαίου ή αυτοδιοικουμένων Οργανισμών ή λογαριασμών Δημοσίου Δικαίου. 